section_heading: Metković
paragraph_text: Rođen je u Metkoviću, gdje je završio osnovnu i srednju školu. Već 1988. s prijateljima iz Metkovića osniva glazbeni sastav Spaček. Prvih godina Spaček je sastav koji svira na disco priredbama i rock gitarijadama u Metkoviću i okolici. Prvi uspjeh ostvaruju pobjedom na lokalnom festivalu pjevača amatera "Glas Neretve". Goran krajem 1992. producira i aranžira njihov prvi album Rat, vrijeme, ljubav.... U ljeto 1993. godine svojim prvim spotom za singl "Prva Dama", Spaček zauzima prvo mjesto u tadašnjoj najrelevantnijoj nacionalnoj glazbenoj top ljestvici u emisiji Hrvatske televizije Hit depo.<ref>Prva dama, kanal sastava Spačeka na YouTubeu